CELEX: 32015D2396
Language: ro
Date: 2015-12-10 00:00:00
Title: Decizia de punere în aplicare (UE) 2015/2396 a Consiliului din 10 decembrie 2015 de modificare a Deciziei de punere în aplicare 2009/1008/UE privind autorizarea Republicii Letonia de a prelungi aplicarea unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată

18.12.2015   
            
            
               RO
            
            
               Jurnalul Oficial al Uniunii Europene
            
            
               L 332/142
            
         DECIZIA DE PUNERE ÎN APLICARE (UE) 2015/2396 A CONSILIULUI
   din 10 decembrie 2015
   de modificare a Deciziei de punere în aplicare 2009/1008/UE privind autorizarea Republicii Letonia de a prelungi aplicarea unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 291 alineatul (2),
   având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1), în special articolul 395 alineatul (1),
   având în vedere propunerea Comisiei Europene,
   întrucât:
   
               (1)
            
            
               Prin scrisoarea înregistrată de Comisie la 30 martie 2015, Republica Letonia a solicitat autorizația de a continua să aplice o măsură de derogare de la articolul 193 din Directiva 2006/112/CE cu privire la persoana căreia îi revine obligația plății taxei pe valoarea adăugată (TVA) către autoritățile fiscale.
            
         
               (2)
            
            
               În conformitate cu articolul 395 alineatul (2) din Directiva 2006/112/CE, Comisia a informat celelalte state membre, prin scrisoarea din 18 mai 2015, cu privire la cererea prezentată de Letonia. Prin scrisoarea din 20 mai 2015, Comisia a informat Letonia că deține toate informațiile necesare pentru a analiza cererea.
            
         
               (3)
            
            
               Decizia 2006/42/CE a Consiliului (2) a autorizat Letonia să desemneze beneficiarul ca fiind responsabil pentru plata TVA datorată pentru livrările de lemn.
            
         
               (4)
            
            
               Durata aplicării măsurii de derogare a fost prelungită de două ori, prin Deciziile de punere în aplicare 2009/1008/UE (3) și 2013/55/UE (4) ale Consiliului.
            
         
               (5)
            
            
               Anchetele și analiza referitoare la aplicarea procedurii efectuate de autoritățile fiscale letone au demonstrat eficacitatea măsurii de derogare în cauză.
            
         
               (6)
            
            
               Comisia consideră că situația de drept și de fapt care a justificat aplicarea măsurii de derogare nu s-a schimbat și există în continuare. Prin urmare, Letonia ar trebui autorizată să aplice în continuare măsura pentru o durată limitată.
            
         
               (7)
            
            
               În cazul în care Letonia consideră că este necesară o prelungire suplimentară a măsurii de derogare după 2018, aceasta ar trebui să transmită Comisiei, până cel târziu la 31 martie 2018, un raport de evaluare împreună cu cererea de prelungire, pentru a acorda Comisiei timp suficient pentru a analiza cererea.
            
         
               (8)
            
            
               Măsura de derogare nu va avea un impact negativ asupra resurselor proprii ale Uniunii provenind din TVA.
            
         
               (9)
            
            
               Prin urmare, Decizia de punere în aplicare 2009/1008/UE ar trebui să fie modificată în consecință,
            
         ADOPTĂ PREZENTA DECIZIE:
   Articolul 1
   Articolele 2 și 2a din Decizia de punere în aplicare 2009/1008/UE se înlocuiesc cu următorul text:
   
      „Articolul 2
      Prezenta decizie se aplică până la 31 decembrie 2018.
      Orice cerere de prelungire a măsurii prevăzute de prezenta decizie se transmite Comisiei până la 31 martie 2018 și este însoțită de un raport privind aplicarea măsurii respective.”
   
   Articolul 2
   Prezenta decizie se adresează Republicii Letonia.
   
      Adoptată la Bruxelles, 10 decembrie 2015.
      
         
            Pentru Consiliu
         
         
            Președintele
         
         F. BAUSCH
      
   
   
      (1)  JO L 347, 11.12.2006, p. 1.
   
      (2)  Decizia 2006/42/CE a Consiliului din 24 ianuarie 2006 privind autorizarea Letoniei în vederea aplicării în continuare a unei măsuri de derogare de la dispozițiile articolului 21 din a șasea Directivă 77/388/CEE a Consiliului privind armonizarea legislațiilor statelor membre în materie de impozite pe cifra de afaceri (JO L 25, 28.1.2006, p. 31).
   
      (3)  Decizia de punere în aplicare 2009/1008/UE a Consiliului din 7 decembrie 2009 de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată (JO L 347, 24.12.2009, p. 30).
   
      (4)  Decizia de punere în aplicare 2013/55/UE a Consiliului din 22 ianuarie 2013 de modificare a Deciziei de punere în aplicare 2009/1008/UE de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată (JO L 22, 25.1.2013, p. 16).